Every Last Child - ný herferð gegn ójöfnuði Barnaheill – Save the Children fagna í dag nýrri alþjóðlegri herferð sem miðar að því að eyða ójöfnuði í mennta - og heilbrigðismálum svo öll börn geti notið réttinda sinna . Reynsla hjálparstofnana sýnir að milljónum fátækustu barna í heiminum er neitað um lífsnauðsynlega þjónustu vegna þess hver þau eru og hvar þau búa . Vegna þessa segir næstum helmingur þátttakenda í könnuninni að aðgengi að menntun hafi verið verulega skert vegna þessara aðstæðna og rúmlega þriðjungur segist ekki hafa átt möguleika á að fá lífsnauðsynlega heilbrigðisaðstoð . Rúmlega 18 þúsund manns um allan heim tóku þátt í rannsókninni , sem er sú stærsta af þessari tegund sem samtökin hafa ráðist í og tekur í fyrsta sinn á afleiðingum mismununar barna varðandi framtíðarmöguleika þeirra í lífinu . Mismunun er vaxandi vandamál á heimsvísu samkvæmt skýrslunni sem meðal annars leiddi í ljós : 56% þátttakenda segja að á síðustu 20 árum hafi mismunun gegn börnum ekki minnkað í heimalandi þeirra . 36% sögðu að hún hafi aukist . Í Afríku upplifðu 58% þátttakenda mismunun í æsku . Næstum helmingur allra sem tóku þátt í Asíu , 45% , segja að þeir hafi upplifað mismunun sem börn . Niðurstöðurnar styðja síðustu skýrslu samtakanna sem leiddi í ljós að þótt árangur hefði náðst í að ná til fátækustu barna heims , er litið framhjá þeim hópum sem lenda í mestri mismunun , þrátt fyrir að þeir séu viðkvæmastir og framtíðarhorfur þeirra fari stöðugt versnandi . Þessi börn lenda í mismunun vegna þeirra svæða sem þau búa á , vegna kyns eða kynþáttar , fötlunar eða stríðsástands . Helstu niðurstöður skýrslunnar er að finna hér .